CELEX: 32015R1201
Language: lv
Date: 2015-07-22 00:00:00
Title: Komisijas Īstenošanas regula (ES) 2015/1201 (2015. gada 22. jūlijs), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas fenheksamīda apstiprinājumu un groza Komisijas Īstenošanas regulas (ES) Nr. 540/2011 pielikumu (Dokuments attiecas uz EEZ)

23.7.2015   
            
            
               LV
            
            
               Eiropas Savienības Oficiālais Vēstnesis
            
            
               L 195/37
            
         KOMISIJAS ĪSTENOŠANAS REGULA (ES) 2015/1201
   (2015. gada 22. jūlijs),
   ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū atjauno darbīgās vielas fenheksamīda apstiprinājumu un groza Komisijas Īstenošanas regulas (ES) Nr. 540/2011 pielikumu
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 20. panta 1. punktu,
   tā kā:
   
               (1)
            
            
               Komisijas Īstenošanas regulas (ES) Nr. 540/2011 (2) pielikuma A daļā noteikts, ka darbīgās vielas fenheksamīda apstiprinājuma termiņš beidzas 2015. gada 31. decembrī.
            
         
               (2)
            
            
               Saskaņā ar Komisijas Regulas (ES) Nr. 1141/2010 (3) 4. panta noteikumiem minētajā pantā norādītajā laikposmā tika iesniegts pieteikums par fenheksamīda atkārtotu iekļaušanu Padomes Direktīvas 91/414/EEK (4) I pielikumā.
            
         
               (3)
            
            
               Pieteikuma iesniedzējs iesniedza papildu dokumentāciju saskaņā ar Regulas (ES) Nr. 1141/2010 9. pantu. Ziņotāja dalībvalsts konstatēja, ka pieteikums ir pilnīgs.
            
         
               (4)
            
            
               Ziņotāja dalībvalsts, apspriežoties ar otru ziņotāju dalībvalsti, sagatavoja atkārtotas iekļaušanas novērtējuma ziņojumu, ko 2013. gada 30. aprīlī iesniedza Eiropas Pārtikas nekaitīguma iestādei (turpmāk “Iestāde”) un Komisijai.
            
         
               (5)
            
            
               Iestāde atkārtotas iekļaušanas novērtējuma ziņojumu nosūtīja pieteikuma iesniedzējam un dalībvalstīm, lai tās varētu sniegt piezīmes, un saņemtās piezīmes pārsūtīja Komisijai. Iestāde arī darīja publiski pieejamu papildu kopsavilkuma dokumentāciju.
            
         
               (6)
            
            
               Iestāde 2014. gada 30. jūnijā nosūtīja Komisijai secinājumu (5) par to, vai ir sagaidāms, ka fenheksamīds atbildīs Regulas (EK) Nr. 1107/2009 4. pantā noteiktajiem apstiprināšanas kritērijiem. Komisija 2015. gada 27. janvārī Augu, dzīvnieku, pārtikas aprites un dzīvnieku barības pastāvīgo komiteju iepazīstināja ar pārskata ziņojuma projektu par fenheksamīdu.
            
         
               (7)
            
            
               Attiecībā uz vismaz viena darbīgo vielu saturoša augu aizsardzības līdzekļa vienu vai vairākiem raksturīgiem lietojumiem ir konstatēts, ka 4. pantā noteiktie apstiprināšanas kritēriji ir izpildīti. Tāpēc tiek uzskatīts, ka minētie apstiprināšanas kritēriji ir izpildīti.
            
         
               (8)
            
            
               Tādēļ ir lietderīgi atjaunot fenheksamīda apstiprinājumu.
            
         
               (9)
            
            
               Saskaņā ar Regulas (EK) Nr. 1107/2009 20. panta 3. punktu saistībā ar tās 13. panta 4. punktu attiecīgi būtu jāgroza Īstenošanas regulas (ES) Nr. 540/2011 pielikums.
            
         
               (10)
            
            
               Šī regula būtu jāpiemēro no nākamās dienas pēc 1. apsvērumā minētā darbīgās vielas fenheksamīda apstiprinājuma termiņa beigām.
            
         
               (11)
            
            
               Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Darbīgās vielas apstiprinājuma atjaunošana
   Darbīgās vielas fenheksamīda, kura specifikācija sniegta I pielikumā, apstiprinājumu atjauno atbilstīgi minētajā pielikumā izklāstītajiem nosacījumiem.
   2. pants
   Grozījumi Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikumu groza saskaņā ar šīs regulas II pielikumu.
   3. pants
   Stāšanās spēkā un piemērošanas diena
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2016. gada 1. janvāra.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 22. jūlijā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 309, 24.11.2009., 1. lpp.
   
   
      (2)  Komisijas 2011. gada 25. maija Īstenošanas regula (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).
   
      (3)  Komisijas 2010. gada 7. decembra Regula (ES) Nr. 1141/2010, ar ko nosaka procedūru, ar kuru Padomes Direktīvas 91/414/EEK I pielikumā atkārtoti iekļauj aktīvo vielu otro grupu, un izveido šo vielu sarakstu (OV L 322, 8.12.2010., 10. lpp.).
   
      (4)  Padomes 1991. gada 15. jūlija Direktīva 91/414/EEK par augu aizsardzības līdzekļu laišanu tirgū (OV L 230, 19.8.1991., 1. lpp.).
   
      (5)  EFSA Journal 2014; 12(7):3744. Pieejams tiešsaistē: www.efsa.europa.eu.
   
      I PIELIKUMS
      
                  Parastais nosaukums, identifikācijas numuri
               
               
                  
                     IUPAC nosaukums
               
               
                  Tīrība (1)
                  
               
               
                  Apstiprināšanas datums
               
               
                  Apstiprinājuma termiņa beigas
               
               
                  Īpaši noteikumi
               
            
                  Fenheksamīds
                  
                     CAS Nr.: 126833-17-8
                  
                     CIPAC Nr.: 603
               
               
                  N-(2,3-dihlor-4-hidroksifenil)-1-metilcikloheksān-1-karboksamīds
               
               
                  ≥ 975 g/kg
                  Šādi būtiski piemaisījumi tehniskajā materiālā nedrīkst pārsniegt konkrētu robežvērtību:
                  
                              —
                           
                           
                              toluols: ne vairāk par 1 g/kg,
                           
                        
                              —
                           
                           
                              4-amino-2,3-dihlorfenols: ne vairāk par 3 g/kg.
                           
                        
               
                  2016. gada 1. janvāris
               
               
                  2030. gada 31. decembris
               
               
                  Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par fenheksamīdu secinājumus, un jo īpaši tā I un II papildinājumu.
                  Šajā vispārējā novērtējumā dalībvalstis īpašu uzmanību pievērš:
                  
                              —
                           
                           
                              tādu operatoru aizsardzībai, kuri laukaugu apstrādi veic ar rokās turamām ierīcēm,
                           
                        
                              —
                           
                           
                              tādu strādājošo aizsardzībai, kuri atkārtoti atgriežas pie apstrādātām, slēgtās platībās audzētām kultūrām,
                           
                        
                              —
                           
                           
                              riskam attiecībā uz ūdens organismiem,
                           
                        
                              —
                           
                           
                              ilgtermiņa riskam attiecībā uz zīdītājiem, ja darbīgo vielu izmanto uz lauka.
                           
                        Lietošanas nosacījumos vajadzības gadījumā ietver riska mazināšanas pasākumus.
               
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.
   
   
      II PIELIKUMS
      Īstenošanas regulas (ES) Nr. 540/2011 pielikumu groza šādi:
      
                  1)
               
               
                  A daļā svītro 13. ierakstu par fenheksamīdu;
               
            
                  2)
               
               
                  B daļā pievieno šādu ierakstu:
                  
                               
                           
                           
                              Parastais nosaukums, identifikācijas numuri
                           
                           
                              
                                 IUPAC nosaukums
                           
                           
                              Tīrība (1)
                              
                           
                           
                              Apstiprināšanas datums
                           
                           
                              Apstiprinājuma termiņa beigas
                           
                           
                              Īpaši noteikumi
                           
                        
                              “85.
                           
                           
                              Fenheksamīds
                              
                                 CAS Nr.: 126833-17-8
                              
                                 CIPAC Nr.: 603
                           
                           
                              N-(2,3-dihlor-4-hidroksifenil)-1-metilcikloheksān-1-karboksamīds
                           
                           
                              ≥ 975 g/kg
                              Šādi būtiski piemaisījumi tehniskajā materiālā nedrīkst pārsniegt konkrētu robežvērtību:
                              
                                          —
                                       
                                       
                                          toluols: ne vairāk par 1 g/kg,
                                       
                                    
                                          —
                                       
                                       
                                          4-amino-2,3-dihlorfenols: ne vairāk par 3 g/kg.
                                       
                                    
                           
                              2016. gada 1. janvāris
                           
                           
                              2030. gada 31. decembris
                           
                           
                              Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma par fenheksamīdu secinājumus, un jo īpaši tā I un II papildinājumu.
                              Šajā vispārējā novērtējumā dalībvalstis īpašu uzmanību pievērš:
                              
                                          —
                                       
                                       
                                          tādu operatoru aizsardzībai, kuri laukaugu apstrādi veic ar rokās turamām ierīcēm,
                                       
                                    
                                          —
                                       
                                       
                                          tādu strādājošo aizsardzībai, kuri atkārtoti atgriežas pie apstrādātām, slēgtās platībās audzētām kultūrām;,
                                       
                                    
                                          —
                                       
                                       
                                          riskam attiecībā uz ūdens organismiem,
                                       
                                    
                                          —
                                       
                                       
                                          ilgtermiņa riskam attiecībā uz zīdītājiem, ja darbīgo vielu izmanto uz lauka.
                                       
                                    Lietošanas nosacījumos vajadzības gadījumā ietver riska mazināšanas pasākumus.”
                           
                        
            
         (1)  Sīkāka informācija par darbīgās vielas identitāti un specifikāciju sniegta pārskata ziņojumā.